Public procurement notice: Contract Notice
Published: 2016-07-21
Buyer: Frederikssund Kommune
Country: DK
Region: DANMARK
Contract type: Works
Procedure: Competitive procedure with negotiation
CPV classification: 45000000: Construction work | 45112710 | 45112730 | 45211000: Construction work for multi-dwelling buildings | 45212000: Construction work for leisure buildings
Estimated value: 650000000 DKK
Submission deadline: 2016-08-23
Award criteria: The most economic tender
EU fund: ESF

Technical requirements: Frederikssund Kommune har igangsat et udviklingsprojekt vedrørende en ny by — Vinge — beliggende i Frederikssund Kommune, der vil få et samlet grundareal på ca. 370 ha. Byen skal, når den er fuldt udbygget, rumme ca. 20 000 indbyggere og ca. 4 000 nye arbejdspladser, en ny S-togsstation, skole, daginstitutioner, idrætshaller, p-huse og andre offentlige faciliteter. Hertil kommer endvidere infrastrukturudbygning af området, bl.a. for så vidt angår vejnet, energiforsyning, grønne områder m.m.
Nærværende udbud omfatter salg af 75 250 m² byggeretter i Vinge Centrum med tilhørende forpligtelse til bl.a. at etablere en ny S-togsstation, en ny landskabsbro, offentlige OPP-arealer, 10 000 m² almene boliger, infrastruktur, spildevandsanlæg, gravearbejder for vandforsyning, private boliger, erhverv m.m.
Projektet udbydes i samarbejde mellem Frederikssund Kommune, Transport- og Bygningsministeriet v/Banedanmark, Boligselskabet Rosenvænget, Frederikssund Spildevand A/S og Frederikssund Vand A/S.
Frederikssund Kommune, Transport- og Bygningsministeriet v/Banedanmark, Boligselskabet Rosenvænget, Frederikssund Spildevand A/S og Frederikssund Vand A/S udbyder et samlet aftalekompleks. Der er tale om et fælles udbud, hvor Frederikssund Kommune gennemfører udbuddet på egne vegne og på de øvrige Ordregiveres vegne. Frederikssund Kommune er ansvarlig for gennemførelsen af den fulde udbudsproces.
Frederikssund Kommune ønsker at indgå en overordnet investeringsaftale vedr. gennemførelsen af Udviklingsprojektet med 1 tilbudsgiver.
I tillæg til Investeringsaftalen vil Ordregiverne indgå en overordnet samarbejdsaftale med vindende tilbudsgiver, og en række særskilte underaftaler, herunder 7 aftaler vedr. de 7 offentlige og almene dele af Udviklingsprojektet.
Underaftale 1: Vinge Centrum udgør et grundareal på ca. 19 ha, der samlet set omfatter 183 860 m² byggeretter. Aftalen vedrører tilbudsgivers køb af byggeretter på 75 250 m² af det samlede antal byggeretter samt berigtigelsen heraf.
Underaftale 2: OPP-aftale vedr. opførelse og tilrådighedsstillelse, herunder design, projektering, anlæg, udlejning, nærmere aftalt vedligeholdelse, forsyning og finansiering af de kommunale arealer beliggende i Vinge Centrum. Den vindende tilbudsgiver er forpligtet til at opføre 5 800 m² kommunale arealer, der er fordelt på ejerlejligheder i 3 individuelle etagebyggerier i Vinge Centrum, bestående af en række forskellige funktioner/aktiviteter fordelt på 3 arealer.
Underaftale 3: Totalentreprisekontrakt omfattende alle arbejder og leverancer i relation til landskabsbroen og infrastrukturen. Landskabsbroen og Infrastrukturen opføres som en integreret del af Vinge Centrums øvrige bebyggelse, herunder den nye S-togsstation, der også opføres af den vindende tilbudsgiver i samarbejde med Transport- og Bygningsministeriet og Banedanmark, ligesom Landskabsbroen bliver integreret med Infrastrukturen.
Underaftale 4: Aftalen omfatter detailprojektering inkl. CSM og opførelse af S-togstation med banetekniske anlæg. Detailprojektering skal foretages iht. Programfaserapporten og øvrigt teknisk materiale. Underaftale 4 er en aftale mellem Transport- og Bygningsministeriet og Frederikssund Kommune, dog med det formål, at den vindende tilbudsgiver, i det omfang og på de vilkår, der fremgår af Underaftale 4, indtræder i alle Frederikssund Kommunes rettigheder og forpligtelser iht. aftalen i forbindelse med kontraktindgåelsen. Det vil således være den vindende tilbudsgiver, der indtræder i alle de rettigheder og forpligtelser, der på nuværende tidspunkt fremgår som pålagt Frederikssund Kommune. Det er en forudsætning for udbuddets gennemførelse, at Underaftale 4 bliver indgået mellem Transport- og Bygningsministeriet og Frederikssund Kommune. Det forventes, at Underaftale 4 vil blive indgået i august 2016. Det er en forudsætning i Underaftale 4, at de såkaldte byudviklingskriterier opfyldes, se aftalen.
Underaftale 5: Opførelsen af 10 000 m² almene boliger for Boligselskabet Rosenvænget. Aftalen er en projektudviklingsaftale med totalentreprisekontrakt vedr. opførelse af almene boliger, der skal opføres i etagebebyggelse i kombination med private boliger og erhverv som en integreret del af Vinge Centrums øvrige bebyggelse. De Almene Boliger udgør selvstændige ejerlejligheder, i alt 109 boligenheder placeret i samlede enheder af min. 30 boligenheder.
Underaftale 6: Totalentreprisekontrakt vedr. etablering af spildevandsanlæg. Vindende tilbudsgiver skal etablere spildevandsanlæg i forbindelse med byggemodning og udviklingen af en del af Vinge Centrum.
Underaftale 7: En entreprisekontrakt vedr. gravearbejder i forbindelse med etablering af vandforsyning for Frederikssund Vand A/S.
Ordregiverne har iht. udbudslovens § 49 vurderet opdeling af Aftalekomplekset i delkontrakter, men har vurderet, at det af hensyn til de tekniske, praktiske, juridiske og økonomiske grænseflader er mest hensigtsmæssigt ikke at opdele Aftalekomplekset i delkontrakter.
Fristerne for køberetterne (Option 1-4) kan forlænges af Frederikssund Kommune, jf. Investeringsaftalens bestemmelser herom.

Eligibility requirements: Dele af arbejdet kræver autorisation som kloakmester, jf. lov nr. 401 af den 28.4.2014 om autorisation af virksomheder på el-, vvs-og kloak-installationsområdet. Ansøger skal besidde den krævede autorisation (jf. ESPD-dokumentet, pkt. IV.A.2). Generelt: Er ansøger et konsortium/lignende sammenslutning eller baserer ansøger sig på andre enheder, skal der indgives særskilt ESPD-dokument for hver deltager i konsortiet/sammenslutningen/underentreprenøren, jf. ESPD-dokumentet, pkt. II.A, C og D. Dokumentation [NB: Gælder alene den vindende tilbudsgiver/konsortiedeltagere/underentreprenører]: — Den vindende tilbudsgiver skal kunne dokumentere autorisation ved fremvisning af kopi af autorisationen. Dokumentation skal ikke fremsendes i forbindelse med ansøgningen/tilbudsafgivelsen.

Award value: 650000000